钦定古今图书集成/明伦汇编/闺媛典/第282卷 > 皇清十五 > 龚孟理妻吕氏〈张氏附〉
## 钦定古今图书集成/明伦汇编/闺媛典/第282卷 > 皇清十五 > 龚孟理妻吕氏〈张氏附〉

按《苏州府志》：吕氏，太仓人，龚孟理妻。年十九，龚死，无子，吕归母家，抚己侄云锦为子。吕性严，益以苦自励，食粗粝，衣疏布，纫缀无完缕。濒死，谓云锦曰：“我死归龚。” 锦乃迎龚合葬，仍求龚氏为之后。卒年六十三。顺治间旌表。又李泥水妻张氏，亦太仓人，顺治间旌表。事实无考。